રાજ્યમાં તાજેતરમાં ગૌણ સેવા પસંદગી મંડળ દ્વારા લેવામાં આવેલ બિન સચિવાલય કારકુનની પરીક્ષા પૂર્વે જ પ્રશ્નપત્ર ફુટી જવા તેમજ પરીક્ષા દરમ્યાન પણ કેટલાક કેન્દ્રો પર વ્યાપક પ્રમાણમાં ગેરરીતી થયાની વિગતો બહાર આવતા આ સમગ્ર પ્રકરણની તપાસ કરવા સરકારે ખાસ તપાસ ટીમ (સીટ)ની રચના કરેલ જેની તપાસમાં ઉમેદવારો (નોકરી વાંચ્છુ શિક્ષીત બેરોજગારો)એ ઉઠાવેલ મુદાઓને સમર્થન મળતા પ્રારંભે કેટલાક પ્રવકતાઓએ બચાવ કરેલ પરંતુ સીટનાં પ્રાથમિક અહેવાલ બાદ રાજ્ય સરકારે બિન સચિવાલય કારકુનની ભરતી માટે યોજાયેલ પરીક્ષા રદ જાહેર કરતા પરીક્ષા રદ કરવાની માંગ ઉઠાવતા ઉમેદવારોનો વિજય થતા વિપક્ષનાં નેતા પરેશ ધાનાણીએ સરકારના પગલાને આવકારી શિક્ષીત બેરોજગારીના ભવિષ્ય સાથે અવારનવાર ભુતકાળમાં ઘણી પરીક્ષાઓ રદ થયેલ છે ત્યારે આ પરીક્ષા રદ થવા પાછળ સાચા જવાબદારો વિરૂઘ્ધ ફરીયાદ દાખલ કરી તેને કડકમાં કડક સજા કરવા માંગ ઉઠાવી છે.